10/10/2021

קריטריונים לזכות השתתפות **ב- The 2022 European Youth Summer Olympic Festival**

ראשי פרקים:

1. כללי
2. זכות ההשתתפות.
3. קריטריונים
4. מימון
5. אחריות
6. תחולה
7. **כללי**
   1. הגדרות
      1. איגוד – איגוד הבדמינטון הישראלי.
      2. תחרות – המשחקים האולימפיים האירופאי לנוער – 7/2022.
      3. מועד ההרשמה לתחרות – היום האחרון להרשמה כפי שפורסם בתקנון התחרות על ידי מארגני התחרות. הקריטריונים יעודכנו מיד עם פרסום המועד. הוועדה המקצועית מניחה נכון למועד כתיבת קריטריונים אלה שהמועד הינו 21/06/2022.
      4. מועד האיגוד להרשמה לתחרות – 7 ימים לפני מועד ההרשמה לתחרות, דהיינו 15/06/2022.
      5. בעלי זכות השתתפות בתחרות – השחקנים שהשיגו את הדירוג הגבוה ביותר על פי הקריטריונים המפורטים בסעיף 3, במועד האיגוד להרשמה לתחרות.
   2. מטרת הקריטריונים הינה ליצור שקיפות מקסימלית בנוגע לאופן בחירת השחקנים הזכאים להשתתף בתחרות.
   3. מספר בעלי זכות ההשתתפות בתחרות, נקבע על ידי היחידה לספורט הישגי והינו בת אחת ובן אחד.
   4. קטגוריות המשחק בתחרות הינן: יחידים, יחידות וזוגות מעורבים. הרכב הזוג המעורב יהיה הבן והבת שנבחרו לקטגוריית היחידים/ות ולא תתקיים בחירה נפרדת לזוגות מעורבים.
8. **זכות השתתפות**
   * 1. שחקנים זכאים להירשם לתחרות רק אם חלים לגביהם התנאים הבאים:
        1. השחקן/ית נולד בשנתון 2006 או 2007.
        2. השחקן/ית ומועדונם שילמו את כל חובותיהם הכספיים לאיגוד. להנהלת האיגוד יהיה שיקול דעת לקבוע חריגים בנושא זה.
        3. השחקן/ית אינו תחת עונש משמעתי במועד ההרשמה לתחרות כפי שזה נקבע על ידי האיגוד מארגן התחרות.
        4. השחקן/ית הוצג כמועמד לתחרות באופן רשמי על ידי מועדונו.
     2. מאמנים /ואו מלווים של בעלי זכות השתתפות בתחרות, אשר יוצגו על ידי המועדון של בעל זכות ההשתתפות , יהיו רשאים ללוות ולאמן את שחקניהם בתחרות על פי הקצאות מספר המקומות של היחידה לספורט הישגי (להלן: "מאמן אישי"). ככל ומספר המקומות המוקצים למאמנים אישיים יהיה קטן ממספר המאמנים האישיים המבקשים ללוות את שחקניהם לתחרות, תקבע הוועדה המקצועית את זהות המאמן האישי לתחרות.
9. **קריטריונים לתחרות** 
   1. בחירת השחקנים לקטגוריית היחידים/ות תעשה על פי סיכום הנקודות שישיגו המתמודדים במקסימום 8 תחרויות מבין התחרויות המפורטות להלן ב-12 החודשים האחרונים שקדמו למועד ההרשמה לתחרות כהגדרתה והכל על פי הטבלאות שלהלן. במידה והשחקן השתתף ביותר מ- 8 תחרויות אזי לצורך סיכום הנקודות יובאו בחשבון התוצאות מ-8 תחרויות בהם השיגו השחקנים את התוצאות הטובה ביותר.
   2. רשימת התחרויות:
      1. תחרויות דירוג בישראל.
      2. אליפות ישראל לגילאים. כל קטגוריית גיל מהווה תחרות נפרדת. לא ניתן להשתתף בקטגוריית גיל שונה באותו אירוע.
      3. ב-12 החודשים שקודמים לתחרת קיימת חובת השתתפות בלפחות 3 תחרויות סבב אירופאי עד גיל 17 ו/או [[1]](#footnote-1)19 מחוץ לישראל. לצורך קביעת הדירוג תיחשבנה התוצאה ב-5 התחרויות הטובות ביותר.

לעניין מינימום התחרויות הנדרש - 3, הוועדה המקצועית מאשרת לכלול תחרות אחת (1) ששוחקה בין ה -24/6/21 לבין מועד פרסום הקריטריון -19/9/21. שחקנים יהיו חייבים להשתתף בשתי (2) תחרויות בינלאומיות נוספות בין התאריכים 19/9/21 ל- 24/6/21.

* + 1. אליפות ישראל הבינלאומית עד גיל 19.
    2. אליפות ישראל לבוגרים.
  1. טבלאות ניקוד ליחידים/ות:

|  |  |  |
| --- | --- | --- |
|  | תחרויות דירוג בישראל (למעט אליפות ישראל לבוגרים) | אליפות ישראל לגיל 17 או 19 |
| מקום 1 | 12 | 18 |
| מקום 2 | 8 | 12 |
| חצי גמר | 6 | 9 |

|  |  |  |
| --- | --- | --- |
|  | אליפות בינלאומית, לפי סעיף 3.2.3 או 3.2.4 | אליפות ישראל לבוגרים |
| מקום 1 | 18 | 22 |
| מקום 2 | 15 | 16 |
| חצי גמר | 12 | 10 |
| טופ 8 \* | 9 | 3 |
| טופ 16 \* | 6 | - |
| טופ 32 \* | 3 | - |

\* בתנאי שניצח/ה משחק אחד לפני כן בשלב הנוק אאוט. ניצחון הינו ניצחון אקטיבי ולא walk over או bye.

1. **מימון**
   1. השתתפות בעלי זכות ההשתתפות והמאמן האישי תעשה במימון הוועד האולימפי הישראלי.
   2. בעלי זכות השתתפות בתחרות זכאיים להגיש לאיגוד בקשה לתמיכה במימון עלויות ההשתתפות בתחרויות סבב אירופאי כהכנה לקראת התחרות. איגוד הבדמינטון ייבחן את הבקשה בהתאם לתקציב השנתי של האיגוד ובהתאם לתקציבים שיוקצו כהכנה לתחרות על ידי היחידה לספורט הישגי.
2. **אחריות** 
   1. האיגוד אחראי לבצע את כל הנדרש בהתאם לקריטריונים אלה לצורך קביעת בעלי זכות ההשתתפות בתחרות וזאת עד למועד האיגוד להרשמה לתחרות.
   2. האיגוד יהיה אחראי על רישום ואקרדיטציה של בעלי זכות ההשתתפות לתחרות ומאמן אישי.
   3. בעלי זכות השתתפות יתחייבו לאיגוד כי יציית לכללים שיפורסמו על ידי מארגני התחרות בקשר עם התחרות וכן יהיו אחראיים לכל נזק כספי שיחול על האיגוד או על בעלי זכות ההשתתפות בקשר עם הפרתם של כללי התחרות על ידי בעלי זכות ההשתתפות ומאמניהם האישיים. ככל והאיגוד יתחייב בהוצאה כספית כתוצאה מהפרה של כללי התחרות כאמור בסעיף זה, ישיבו אותם בעלי זכות ההשתתפות או מאמניהם (לפי הרלוונטיות) לאיגוד בתוספת 500 ₪ דמי טיפול.
   4. איגוד הבדמינטון שומר לעצמו את הזכות להעמיד את בעלי זכות ההשתתפות ומאמניהם האישיים לדין משמעתי בגין כל התנהלות לקויה.
3. **תחולה**

תקנון זה ייכנס לתוקפו מיידית עם פרסומו- 10/10/2021.

1. האיגוד מבקש להבהיר כי לצורך דירוג בעל זכות ההשתתפות בתחרות הרלוונטית יילקח הדירוג כפי שקובע התקנון של אותה תחרות, למשל לאליפות אירופה עד גיל 17 קובע הדירוג האירופאי עד גיל 17. הגבלת מספר התחרויות באירופה הינה לצורך קריטריון זה בלבד. [↑](#footnote-ref-1)